Stavros Dimas, il-Kummissarju tal-Unjoni Ewropea responsabbli għall-Ambjent, fil-blog tiegħu ta' nhar is-26 ta' Mejju 2008 ppostja kitba intitolata Dimas jikkummenta fuq dikjarazzjoni iffirmata minnu u minn Paddy Bourke, Sindku ta' Dublin u President tal- u minn Gino van Begin Direttur Reġjonali tal-għaqda internazzjonali B'hekk qed tingħata bidu għall-kompetizzjoni għal , inizzjattiva li ħadha Jüri Ratas ex-Sindku ta' Tallinn u presentement Viċi President tal-Parlament tal-Estonja. Kemm għandu rwol il-ħarsien tal-ambjent fil-Kunsilli Lokali Malti ? Fl-opinjoni tiegħi tweġiba tvarja bejn Kunsill u ieħor. Anke il-livell tal-impenn ivarja ħafna. Fittixt ukoll biex nara ftit il-Kunsilli Lokali Maltin kemm jagħtu importanza lill-iżvilupp sostenibbli. Meta ippruvajt nara liema huma l-ibliet madwar id-dinja li huma imsieħba fl-għaqda internazzjonali sibt li ma kien hemm l-ebda Kunsill Lokali minn Malta. Hemm 162 imsieħeb mill- Ewropa Ċentrali u tal-Punent iżda l-ebda wieħed minn dawn m'hu minn Malta. Fid-dawl tad- dikjarazzjonijiet tal-Gvern illi l-politika tiegħu matul il-ħajja ta' dan il-Parlament ser tkun ibbażata fuq il-kuncett ta' żvilupp sostenibbli għandna nistennew li jkun hemm kambjament għall-aħjar matul ix-xhur li gejjin.
L-iżvilupp sostenibbli u l-Kunsilli Lokali f'Malta